tomron87/hebrew-wikipedia-sentences-corpus huggingface dataset:
ב-2009 הסכימו היחידות הצבאיות של שתי המדינות לחזק את שיתוף הפעולה הצבאי ביניהם.
ברבדוס מחזיקה בסין שגרירות בבייג'ינג.
סין מחזיקה בברבדוס שגרירות בברידג'טאון.
יחסי בנין–סין הם היחסים הנוכחיים וההיסטוריים בין בנין לרפובליקה העממית של סין.
שתי המדינות כוננו לראשונה יחסים דו-צדדיים בנובמבר 1964. בינואר 1966 הכירה בנין ברפובליקה של סין (טאיוואן) וניתקה את היחסים עם הרפובליקה העממית של סין.
בנין וסין כוננו מחדש את היחסים ב-1972 תחת משטרו של מתיו קרקו בבנין.
בנין וסין קיימו באופן קבוע ביקורים רמי דרג, כאשר קרקו ביקר באופן אישי בבייג'ינג ב-1976, 1986 ו-1998. היחסים התמקדו בפיתוח מסחרי.
מאז 1972, בנין תומכת במדיניות סין האחת של סין.
סין סייעה לבנין ביצירת מספר פרויקטים של עבודות ציבוריות, כולל בית חולים בלוקוסה ואצטדיון הידידות קוטונו.
מימון פיתוח סיני עדכני יותר לבנין כולל מענק של 160 מיליון יואן לבניית גשר עילי בקוטונו וכן בניית מרכז לפיתוח כלכלה ומסחר.
בשנות ה-90 וה-2000, בנין הייתה צרכנית מרכזית של מוצרים סיניים; לדוגמה, בשנת 2002, שווי הסחר הכולל של החלפות בין שתי המדינות היה כ-437 מיליון דולר; בנין ייצאה לסין סחורות בשווי של כ-17 מיליון דולר, ואילו בנין ייבאה סחורות סיניות בשווי 420 מיליון דולר.
במרץ 2018, הנשיא פטריס טאלון אישר לסין לפתח מסילת רכבת המקשרת בין קוטונו לניאמי, בעלות מוערכת של 4 מיליארד דולר.
לאחר כינון היחסים, סין הקימה "מרכז תרבות סין" בקוטונו.
כ-25 סטודנטים בנינים לומדים מדי שנה בסין.
מרכז התרבות של סין בבנין נפתח לקהל ב-1988. במרכז זה יותר ממאה בנינים לומדים את השפה הסינית בשנה אחת.
במרכז זה מתקיימים גם כנסים ותערוכות על התרבות הסינית.
יחסי ברוניי–קטר הם היחסים שבין סולטנות נגארה ברוניי דארוסלאם למדינת קטר.
לברוניי יש שגרירות בדוחה אשר בקטר ולקטר יש שגרירות בבנדר סרי בגוואן אשר בברוניי.
היחסים בין שתי המדינות כוננו ב-21 באוקטובר 1991. השגרירות הברונאית נפתחה בקטר בשנת 2001 והשגרירות הקטרית נפתחה בברוני בשנת 2008. קטר וברוניי חתמו על הסכמים רבים בהם הסכמים בתחום התרבות והחינוך.
שיתוף פעולה גדול נוסף בין המדינות הוא שיתוף הפעולה בנושא הספורט.
ישנו מספר קטן של גולי ברוניי בקטר אשר מרוכזים בצפון מחוז א-ריאן ובמחוז א-שמאל.
הם עובדים בעיקר בחברת קטרגז ובחברת קטר פטרוליום.
יחסי ברוניי–עומאן הם היחסים הדו-צדדיים בין ברוניי לבין עומאן.
לברוניי יש שגרירות במסקט, ולעומאן יש שגרירות בבנדר סרי בגוואן.
היחסים בין שתי המדינות כוננו ב-24 במרץ 1984. לשתי המדינות יש עבר כקולוניות אירופיות ובשני המקרים האוכלוסייה המקומית גברה בכוחה על הכוח הקולוניאליסטי.
עומאן וברוניי נשלטות שתיהן על ידי שלטון אבסולוטי אסלאמי.
הסולטן של עומאן קאבוס בן סעיד אאל סעיד חתם יחד עם הסולטן של ברוניי חסן אל-בולקיה ספר הסכמי חינוך וכלכלה שיסידירו את היחסים בין שתי המדינות.
יחסי ברוניי–וייטנאם הם יחסים ידידותיים, כשברוניי מחזיקה שגרירות בהאנוי, ולווייטנאם יש שגרירות בבנדר סרי בגוואן.
היחסים בין שתי המדינות כוננו ב-29 בפברואר 1992. ב-1998, חסן אל-בולקיה, סולטאן ברוניי ביקר בביקור רשמי בווייטנאם, וב-2001 ביקר נשיא וייטנאם, טראן דוק לואונג בברוניי.
מספר הסכמים כמו הסכם תעופה נחתמו על ידי שתי המדינות.
נפח המסחר בין המדינות הגיע ל-1.5–2 מיליון דולרים בשנה.
בשנת 2005, נפח המסחר היה כ-4.5 מיליון דולר.
בסוף יוני 2007, לברוניי היו כ-37 פרויקטי השקעות בווייטנאם.
ברוניי מעניקה מלגות רבות לווייטנאמים בתחומי הנפט, גז, וקורסים באנגלית.
קיים גם שיתוף פעולה בין שני חילות הים של שתי המדינות בנושאי שמירת שלום, יציבות וביטחון ימי באזור.
יחסי ברוניי–ישראל מתייחסים ליחסים הדיפלומטיים בין אומת ברוניי, משכן השלום לבין מדינת ישראל.
בין שתי המדינות לא מתקיימים יחסים דיפלומטיים כלל, בעוד ברוניי אינה מאשרת כניסה לבעלי דרכון ישראלי.
בשנות ה-90 של המאה ה-20 ברוניי כוננה לראשונה יחסים עם אש"ף.
כמדינה מוסלמית, ברוניי לא כוננה יחסים דיפלומטיים עם מדינת ישראל, לאחר שזכתה לעצמאות מלאה בתחילת 1984. בניגוד לשאר המדינות המוסלמיות באסיה, ישראל לא עודדה את ברוניי לכונן עמה יחסים דיפלומטיים.
בשנים שלאחר קבלת עצמאותה של ברוניי מהממלכה המאוחדת, העריכו בישראל כי ברוניי לא תנקוט אף לא צעד קטן לכינון יחסים כלשהם בין שתי המדינות לפני ששכנותיה, אינדונזיה ומלזיה יעשו כך.
ב-25 במאי 1994 ברוניי כיננה יחסים עם אש"ף.
באותם ימים, ב-29 במאי נפגש שר החוץ וממלא מקום ראש הממשלה שמעון פרס עם שר החוץ של ברוניי, מוחמד בולקאיה בניו יורק לרגל העצרת הכללית של האומות המאוחדות.
בחודש נובמבר 1999 הגיע לביקור בישראל יועצו של סולטאן ברוניי, באגאיוקו באליק פאקולי, שכיהן כנשיא של חברת נפט גדולה בברוניי וכממונה על סוכנות ההשקעות הלאומית.
הוא הגיע לישראל לאחר שהוזמן לפורום המנכ"לים הישראלי.
על פי היועץ, הסולטאן שלח אותו לכונן יחסים כלכליים עם ישראל, מה שלא הניב פרי.
מתחילת המאה ה-21, לא ידוע על המשך כלשהו במגעים בין שתי המדינות.
יחסי ברוניי–צרפת הם היחסים הדיפלומטיים הרשמיים שבין סולטנות ברוניי נגרה דארוסלאם לבין הרפובליקה הצרפתית.
לברוניי יש שגרירות בפריז ולצרפת יש שגרירות בבנדר סרי בגוואן.
היחסים בין שתי המדינות כוננו ב-8 במאי 1984. בשנת 1996, חסן אל-בולקיה, סולטאן ברוניי ביקר בצרפת במסגרת ביקור רשמי בו פגש בכירים מההנהגה הצרפתית.
הבכירים הגיעו גם לברוניי בביקור גומלין.
בשנת 2011, היקף הסחר בין שתי המדינות עמד על 10 מיליון אירו.
חברות משתי המדינות - ברוניי וצרפת, חוקרות ביחד את תחום הנפט והגז הטבעי ומשתפות פעולה במציאת המשאבים ושאיבתם.
בתחום התעופה, רויאל ברוניי חתמה על 12 שנות הסכם שותפות עם אייר פראנס–KLM.
ברוניי וצרפת חתמו גם על מזכר הבנות בתחום הביטחון.
יחסי ברוניי–רוסיה הם היחסים הדיפלומטיים שבין סולטנות נגארה ברוניי דארוסאלם לבין הפדרציה הרוסית.
ברוניי מיוצגת ברוסיה בדרג השגרירות באמצעות שגרירות שהיא מחזיקה במוסקבה, בירת המדינה.
רוסיה מיוצגת בברוניי בדרג השגרירות באמצעות שגרירות שהיא מחזיקה בבנדר סרי בגוואן, בירת המדינה.
בשנת 1987 קרא מיכאיל גורבצ'וב לכינון יחסים דיפלומטיים עם ברוניי.
אף שהשגריר הסובייטי היושב בסינגפור קרא לכונן יחסים דיפלומטיים עם ברוניי ב-1988, הסולטאן לא אישר כינון יחסים דיפלומטיים עם אף אחת ממדינות הגוש הקומוניסטי.
שלוש שנים מאוחר יותר, ב-1 באוקטובר 1991 הכריזו שתי המדינות על כינון יחסים דיפלומטיים לאחר תהליך מתמשך של דמוקרטיזציה בברית המועצות.
בשנת 2000 הנשיא ולדימיר פוטין הגיע לבנדר סרי בגוואן כדי להשתתף בפסגת APEC שהתקיימה בה באותה השנה.
לאחר הפגישה נפגש הנשיא עם סולטאן ברוניי בארמון נורול אימאן.
ב-6 ביוני-10 ביוני 2005, חסן אל-בולקיה, סולטאן ברוניי, ביקר בפעם הראשונה באופן רשמי ברוסיה.
זהו היה הביקור הרשמי הראשון של ראש מדינה מברוניי ברוסיה.
לדברי גנאדי צ'ופרין, חבר באקדמיה הרוסית למדעים, הביקור מהווה צעד רציני בהתפתחות היחסים הבילטרליים בין שתי המדינות.
ב-1 בדצמבר 2008 חתם ראש הממשלה ולדימיר פוטין על צו להקמת שגרירות רוסית בבנדר סרי בגוואן.
אנדריי נסטרנקו, דובר משרד החוץ הרוסי, אמר כי הקמת שגרירות רוסית בבירת ברוניי תעזור לפתח את היחסים הבילטרליים בין רוסיה לברוניי ולהגביר את שיתופי הפעולה בין שתי המדינות.
יחסי ברוניי–קוריאה הדרומית הם היחסים הדיפלומטיים שבין ברוניי לבין הרפובליקה של קוריאה.
שתי המדינות כוננו יחסים דיפלומטיים ב-1 ביוני 1984, מייד לאחר שברוניי קיבלה את עצמאותה מבריטניה.
קוריאה הדרומית פתחה את הקונסוליה הכללית בבנדר סרי בגוואן ב-1983, ושנה לאחר מכן, קונסוליה זו הפכה לשגרירות המייצגת את קוריאה הדרומית בברוניי.
בשנת 2012, שר החינוך של ברוניי ביקר בקוריאה הדרומית כחלק מביקור עבודה.
באותה שנה, סגן שר הבנייה הקוריאני ביקר בברוניי.
בשנת 2016, שווי הסחורה שיוצאה מברוניי לקוריאה הדרומית הגיעה לסך 707 מיליון דולר אמריקאי והיא כללה בעיקר גזי נפט ונפט גולמי.
באותה שנה שווי הסחורה שיוצאה מקוריאה הדרומית לברוניי הגיעה לסך 116 מיליון דולר אמריקאי והיא כללה בעיקר מכוניות, פסטה, צינורות ברזל, רכבות, בטון ועוד.
בשנת 2015, שווי הסחורה שיוצאה מברוניי לקוריאה הדרומית הגיעה לסך 941 מיליון דולר אמריקאי והיא כללה בעיקר גזי נפט, בטריות חשמליות, נפט גולמי ועוד.
באותה שנה, שווי הסחורה שיוצאה מקוריאה הדרומית לברוניי הגיעה לסך 305 מיליון דולר אמריקאי והיא כללה בעיקר אוניות נוסעים, ברזל, מכוניות, אוטובוסים ועוד.
קוריאה הדרומית מיוצגת בברוניי על ידי שגרירות שהיא מחזיקה בבנדר סרי בגוואן, בירת ברוניי.
ברוניי מיוצגת בקוריאה הדרומית על ידי שגרירות שהיא מחזיקה בסיאול, בירת קוריאה הדרומית.
יחסי ברוניי–קנדה הם היחסים הדיפלומטיים שבין סולטנות נגארה ברוניי דארוסלאם לבין קנדה.
היחסים בין המדינות כוננו רשמית ב-7 במאי 1984 בעקבות הכרזת עצמאותה של ברוניי.
היחסים בין המדינות הם יחסים טובים, שמתבססים בעיקר על שיתופי פעולה בתחומי הסחר וההשקעות.
בשנת 2013, שתי המדינות חתמו על הסכם בדבר המיסים.
בשנת 2016, שווי הסחורה שיוצאה מברוניי לקנדה הגיעה לסך 1.45 מיליון דולר אמריקאי והיא כללה חומרים כימיים, מוצרי מזון, חולצות, סרטנים, גלויות, כובעים, מכונות חפירה, ענבים ועוד.
באותה השנה, שווי הסחורה שיוצאה מקנדה לברוניי הגיעה לסך 9.06 מיליון דולר אמריקאי והיא כללה מטוסים, טלפונים, שסתומים, משאבות אוויר, מכונות הרמה, סויה, מוצרי פלסטיק ואלומיניום, מכסי פלסטיק ועוד.
בשנת 2015, שווי הסחורה שיוצאה מברוניי לקנדה הגיעה לסך 3.63 מיליון דולר אמריקאי והיא כללה חומרים כימיים, תרופות, מוצרי מזון, ציוד גאודזיה, סרטנים, מוצרים חשמליים, חולצות, מוצרי ברזל, מוצרי פלסטיק וגומי ועוד.
באותה השנה, שווי הסחורה שיוצאה מקנדה לברוניי הגיעה לסך 4.9 מיליון דולר אמריקאי והיא כללה שסתומים, מכונות חפירה, מחשבים, חוטים מבודדים, מדחפים, בטריות, מכסי פלסטיק, סויה, ירקות קפואים, תפוחי אדמה, מוצרים אפויים, תרופות, סבון, מוצרי ברזל ועוד.
ברוניי מיוצגת בקנדה על ידי שגרירות שהיא מחזיקה באוטווה, בירת המדינה.
קנדה מיוצגת בברוניי על ידי שגרירות שהיא מחזיקה בבנדר סרי בגוואן, בירת המדינה.
יחסי ברבדוס–צרפת הם היחסים הדיפלומטיים הרשמיים שבין ברבדוס לבין הרפובליקה הצרפתית.
היחסים בין ברבדוס לרפובליקה הצרפתית כוננו בשנת 1993 ובשנת 2018 נערכה חגיגה לכבוד 25 שנים לכינון היחסים בין שתי המדינות.
הצבא הצרפתי באיים האנטילים השתתף בחגיגות העצמאות של ברבדוס ונחתם הסכם הגנה כללי בין שתי המדינות.
לשתי המדינות שיתוף פעולה צבאי מתפתח ובברבדוס מצוי מרכז אזורי לאימון כוחות משטרה צרפתיים.
ברבדוס השתתפה בוועידת האומות המאוחדות לשינוי האקלים ולמניעת המשך ההתחממות הגלובלית שהתרחשה בלה בורז'ה שבצרפת מ-30 בנובמבר עד 12 בדצמבר 2015. ברבדוס הייתה מבין הראשונות בקריביים ובעולם כולו לחתום על הסכם פריז לשינוי האקלים שנוסח בוועידה.
בין שתי המדינות שיתופי פעולה במגוון תחומים.
בברבדוס ישנו מרכז אליאנס פרנסייז ובו כ-60 תלמידים מדי שנה בקירוב.
בין שתי המדינות שיתוף פעולה בתחום האקדמיה ובתחום הבריאות.
צרפת אינה מיוצגת בברבדוס בשום דרג, הן בדרג השגרירות והן בדרג הקונסולרי.
השגרירות המייצגת של צרפת בברבדוס היא זאת שנמצאת בקסטריז, בירת סנט לוסיה.
ברבדוס אינה מיוצגת בצרפת בדרג השגרירות.
ברבדוס מיוצגת בצרפת בדרג הקונסולרי באמצעות קונסוליית כבוד שהיא מחזיקה בפריז, בירת המדינה.
השגרירות המייצגת של ברבדוס בצרפת היא זו שנמצאת בבריסל, בירת בלגיה.
יחסי ברוניי–לאוס הם יחסי החוץ שבין סולטנות נגארה ברוניי דארוסלאם לבין הרפובליקה הדמוקרטית העממית של לאוס.
היחסים שבין ברוניי ללאוס הם יחסים ידידותיים מאוד.
היחסים שבין המדינות מתמקדים במגוון תחומים כגון הגנה, מסחר וחינוך.
שתי המדינות כוננו יחסים דיפלומטיים ב-27 ביולי 1993. בשנת 2010, נשיא לאוס ערך ביקור רשמי בברוניי.
בשנת 2012, במסגרת הארגון ASEM אשר התקיים בווייטנאם, סולטאן ברוניי נפגש עם הנשיא דאז.
ראש ממשלת לאוס דאז ערך ביקור רשמי בברוניי בשנת 2013.
בשנת 1999, לאוס וברוניי חתמו על מזכר הבנות בדבר הקמתה של ועדה משותפת לשיתוף פעולה בילטרלי בין המדינות.
בשנת 2013, נחתם מזכר הבנות נוסף, בדבר שיתוף פעולה בתחום הספורט.
שתי המדינות מנהלות תהליך של הסכם סחר חליפין, אשר בעקבותיו המדינות יוכלו להחליף את המוצרים המיוצרים במדינתם (ייצור מקומי) על פי צורכיהם של שתי המדינות.
ברוניי מיוצגת בלאוס בדרג השגרירות באמצעות שגרירות שהיא מחזיקה בויינטיאן, בירת המדינה.
לאוס מיוצגת בברוניי בדרג השגרירות באמצעות שגרירות שהיא מחזיקה בבנדר סרי בגוואן, בירת המדינה.
יחסי ברוניי–סן מרינו הם היחסים הדיפלומטיים הרשמיים שבין סולטנות נגארה ברוניי דארוסאלם לבין הרפובליקה המרוממת של סן מרינו.
בין סולטנות נגארה ברוניי דארוסאלם לבין הרפובליקה המרוממת של סן מרינו נחתם הסכם דיפלומטי אחד בלבד:
הצהרה משותפת על כינון יחסים דיפלומטיים רשמיים בין הרפובליקה המרוממת של סן מרינו לבין סולטנות נגארה ברוניי דארוסאלם - 10 ביוני 1992.
סן מרינו אינה מיוצגת בברוניי בשום דרג, הן בדרג השגרירות והן בדרג הקונסולרי.
ברוניי אינה מיוצגת בסן מרינו בשום דרג, הן בדרג השגרירות והן בדרג הקונסולרי.
יחסי ברבדוס–שווייץ הם היחסים הדיפלומטיים הרשמיים שבין ברבדוס לבין הקונפדרציה השווייצרית.
היחסים הדיפלומטיים שבין הקונפדרציה השווייצרית לבין ברבדוס כוננו ב-1980 - ארבע עשרה שנים לאחר קבלת עצמאות מלאה של המדינה מהממלכה המאוחדת.
שווייץ פתחה קונסוליה רשמית בברידג'טאון בשנת 1993. על פי משרד החוץ השווייצרי: "היחסים בין המדינות הם יחסים חמים וטובים, אך אינם נרחבים וקרובים".
אף על פי כן, ברבדוס מהווה יעד מרכזי לתיירות יוקרה ומגיעים אליה תיירים ממגוון מדינות בהן שווייץ.
ברבדוס ושווייץ חתמו על מגוון הסכמים דיפלומטיים בהם: הסכם הסגרה הדדי, הסכם פטור מאשרה הדדי, אמנה למניעת כפל מס והגנה על השקעות.
על פי מפקד האוכלוסין של סוף שנת 2018, 37 שווייצרים חיו בברבדוס.
הסחר שבין המדינות הוא סחר יחסית גדול בהשוואה למדינות האזור.
הסחר הכולל בשנת 2018 בין שתי המדינות הוערך בשווי של 23.5 מיליון פרנקים שווייצרים.
מהם 19 מיליון ייצוא שווייצרי לברבדוס ו-4.5 מיליון ייבוא שווייצרי מברבדוס.
שווייץ אינה מיוצגת בברבדוס בדרג השגרירות.
שווייץ מיוצגת בברבדוס בדרג הקונסולרי באמצעות קונסוליה שהיא מחזיקה בברידג'טאון, בירת המדינה.
שווייץ האמינה את שגרירותה בקראקס, בירת ונצואלה, על ברבדוס.
ברבדוס אינה מיוצגת בשווייץ, הן בדרג השגרירות והן בדרג הקונסולרי.
יחסי ברוניי–שווייץ הם היחסים הדיפלומטיים הרשמיים שבין סולטנות נגרה ברוניי דארוסלאם לבין הקונפדרציה השווייצרית.
בין סולטנות נגרה ברוניי דארוסלאם לבין הקונפדרציה השווייצרית מתקיימים יחסים דיפלומטיים רשמיים.
על פי אתר משרד החוץ השווייצרי, היחסים הדיפלומטיים הרשמיים שבין סולטנות נגרה ברוניי דארוסלאם והקונפדרציה השווייצרית הם יחסים דיפלומטיים חמים וידידותיים, אך יחסי המסחר שבין שתי המדינות מוגבלים מאוד.
שווייץ הכירה לראשונה בעצמאותה של ברוניי מהממלכה המאוחדת בסוף 1983, עוד לפני שנהפכה עצמאית, וכוננה עמה יחסים דיפלומטיים רשמיים בשנת 1984, שנת עצמאותה.
ב-2001 ביקר החבר במועצת הברית של שווייץ פסקל קושפן בברוניי וזה היה הביקור הראשון של חבר ממשלה שווייצרי במקום.
מפגשים מיוחדים שנערכו בין שתי המדינות התקיימו במרץ 2011 ובאפריל 2016 בבנדר סרי בגוואן עם נציגים זוטרים מצד שווייץ.
היחסים הכלכליים שבין שווייץ לברוניי הם יחסים צנועים ומוגבלים מאוד.
הכלכלה של הסולטנות תלויה באופן כמעט בלעדי בגז טבעי ובנפט.
על מנת לחזק את הכלכלה, יצאה ברוניי בתוכנית בשם "Brunei Vision 2035" ב-2008. מטרתה המרכזית של התוכנית היא לגרום לברוניי להפוך להיות מאחת מעשר המדינות בעלות התמ"ג לנפש הגבוה ביותר בעולם.
בעקבות התוכנית ברוניי הגבירה את ההשקעה בחינוך, פיתוחים טכנולוגיים ותשתיות.
ברוניי מציעה הזדמנויות עסקיות למשקעים שווייצריים, בעיקר בתחומים העיקריים של כלכלת המדינה, הגז הטבעי והנפט.
ברוניי אינה מיוצגת בשווייץ בדרג השגרירות.
ברוניי מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה.
שווייץ אינה מיוצגת בברוניי בדרג השגרירות.
שווייץ מיוצגת בברוניי בדרג הקונסולרי באמצעות קונסוליה רשמית שהיא מחזיקה בבנדר סרי בגוואן, בירת המדינה.
על פי הלשכה השווייצרית המרכזית לסטטיסטיקה, בסוף שנת 2016 התגוררו בברוניי ארבעה עשר אזרחים שווייצרים.
יחסי ברוניי–תאילנד הם היחסים הבילטרליים שבין ברוניי לבין תאילנד.
לברוניי שגרירות בבנגקוק, ולתאילנד יש שגרירות בבנדר סרי בגוואן.
היחסים בין המדינות הוגדרו מאז ומעולם כקרובים.
היחסים בין המדינות כוננו בשנת 1984. בשנת 2012, הסולטן של ברוניי חסן אל-בולקיה ערך ביקור ממלכתי בתאילנד.
בהמשך, ראש ממשלת תאילנד יינגלאק צ'ינוואט השתתפה בחתונה המלכותית של בתו של בולקיה, הנסיכה הג'ה חפיזה סורול בולקיה באותה שנה.
שתי המדינות משתפות פעולה בתחומי חקלאות, אנרגיה, חינוך וחלאל.
כיום, תאילנד מבקשת להשקיע בענף הנפט והגז בברוניי ולפתח פרויקטים משותפים בתחום האנרגיה המתחדשת.
כמו כן, נחתם מזכר הבנות בנושא שיתופי פעולה בחקלאות, עבודה, כפל מס וסחר בבני אדם.
תאילנד הייתה הספקית העיקרית של האורז בברוניי, כשייצאה 95% ממלאי האורז של ברוניי.
עקב כך, ברוניי הביעה עניין ללמוד את טכנולוגיית גידול האורז מתאילנד.
בשנת 2011 הייתה ברוניי שותפת הסחר התשיעית בגודלה עבור תאילנד, כשהיקף המסחר הכולל בין שתי המדינות הגיע ל-269 מיליון דולר.
עיקר הייצוא מתאילנד כולל אורז, מלט, קרמיקה, מוצרי גומי, נייר ועיסה, ואילו היבוא מברוניי הוא בעיקרו ברזל ופלדה.
יחסי ברוניי–גרמניה הם יחסי החוץ הדו-צדדיים בין ברוניי לגרמניה.
לברוניי שגרירות בברלין, ולגרמניה שגרירות בבנדר סרי בגוואן.
היחסים בין שתי המדינות כוננו ב-1 במאי 1984. בשנת 1985 ערך הסולטאן חסן אל-בולקיה ביקור פרטי ראשון בגרמניה, ובשנת 1998 ערך ביקור ממלכתי.
ביקורים רשמיים נוספים נערכו בשנים 2002 ו-2011. מאידך, הקנצלר הלמוט קוהל ערך ביקור רשמי בברוניי בשנת 1997.
ברוניי רואה בגרמניה שותפה כלכלית חשובה, והסחר הדו-צדדי עלה בשנת 2011 לכ-346 מיליון אירו.
היצוא מגרמניה לברוניי כולל בעיקר מכוניות, מכונות, כימיקלים וציוד כבד.
ישנו גם הסכם לעידוד והגנה הדדית של השקעות בין שתי המדינות.
קיימת גם תוכנית חילופי סטודנטים בין ברוניי לגרמניה שהוקמה בשנת 2008, כאשר קבוצה של סטודנטים מברוניי נסעה ללמוד באוניברסיטאות בגרמניה.
יחסי ברוניי – הממלכה המאוחדת הם יחסי החוץ דו-צדדיים בין ברוניי לבריטניה.
ברוניי מחזיקה נציבות עליונה בלונדון, ובריטניה מחזיקה נציבות עליונה בבנדר סרי בגוואן.
נכון לעכשיו ישנם 1,700–2,000 סטודנטים מברוניי הלומדים בבריטניה, וקיים קשר בין האוניברסיטאות בשתי המדינות.
בכלכלה, בריטניה מעודדת גם עסקים קטנים מברוניי לקחת את המוצרים שלהם לשווקים בינלאומיים.
ישנם גם קשרי הגנה חזקים עוד מלפני עצמאות ברוניי מהאימפריה הבריטית ועד היום.
היחסים כוללים בעיקר אימונים, חילופי דברים ושיתוף הניסיון הצבאי.
יחסי ברוניי–יפן (במלאית: Hubungan Brunei - Jepun, ביפנית: 日本とブルネイの関係) הם היחסים הדיפלומטיים בין ברוניי לבין יפן.
לברוניי יש שגרירות בטוקיו, בירת יפן, וליפן יש שגרירות בבנדר סרי בגוואן, בירת ברוניי.
היחסים בין שתי המדינות נוסדו לראשונה ב-2 באפריל 1984. הקשרים בין יפן וברוניי הדוקים וחזקים מאוד, במיוחד בתחום הכלכלה.
ברוניי מסתמכת על יפן לצורך ייבוא של כלי רכב, ציוד בנייה, מוצרים אלקטרוניים ומוצרי חשמל לבית השולטים בשוק בברוניי.
הסולטן מברוניי ערך ביקור ממלכתי ביפן באפריל 1984. במהלך ביקורו ביפן ערך הסולטן פגישה ממלכתית עם קיסר יפן דאז הירוהיטו בארמון הקיסר של טוקיו.
בזמן הפגישה בין הסולטן מברוניי לבין הירוהיטו שני המלכים החליפו תוארי כבוד בין שתי המדינות.
בשנת 1989 ביקר שוב הסולטן מברוניי ביפן כדי להשתתף בהלווייתו של הירוהיטו.
שנה לאחר מכן ב-12 בנובמבר 1990 נכח הסולטן בטקס הכתרתו של אקיהיטו לקיסרות יפן.
בספטמבר 1996 ביקר נסיך היטאצ'י, מאסהיטו ואשתו הנאקו בברוניי.
זוהי הייתה הפעם הראשונה שמישהו מהמשפחה הקיסרית של יפן ביקר בברוניי.
ב-9 בספטמבר 2004, בין אורחי המלוכה שהוזמנו, השתתף נסיך הכתר נארוהיטו (כיום קיסר יפן) בחתונתו המלכותית של נסיך הכתר של ברוניי.
ב-5 באוקטובר 2017, לרגל יובל הזהב של הסולטאן מברוניי לכס המלוכה, חתמו הקיסר אקיהיטו והקיסרית מיצ'יקו על ספר הברכה כדי להעביר את ברכתם לסולטן.
החתימה התקיימה בשגרירות ברוניי בטוקיו.
במהלך השנים נחתמו הסכמים כלכליים בין שתי המדינות, כגון: השותפות הכלכלית ברוניי–יפן.
בתעשיית הנפט והגז נמכרו ליפן למעלה מ־82% גז טבעי נוזלי ברונאי (LNG).
חברות יפניות פעלו בהשקעות בברוניי ותכננו פרויקטים חדשים בתחומים אחרים כגון פטרוכימיה ואוכל.
שתי המדינות גם רקמו שיתופי פעולה בתחום האנרגיה המתחדשת ובחסכון באנרגיה.
בנוסף, שתי המדינות אשררו את הסכם השותפות הכלכלית האזורית המקיפה שצפוי להיכנס לתוקף בינואר 2022.
יחסי ברוניי–ספרד הם היחסים הדו-צדדיים בין ברוניי לספרד.
ספרד וברוניי כוננו יחסים דיפלומטיים ביוני 1984. לספרד אין שגרירות תושבת בברוניי, והיא מיוצגת באמצעות שגרירותה בקואלה לומפור, מלזיה.
לברוניי גם אין שגרירות תושבת בספרד, היא מיוצגת באמצעות שגרירותה בפריז, צרפת.
היחסים הדו-צדדיים הם לבביים בזכות העדר המחלוקות והיחסים שיש לסולטאן ומשפחתו עם משפחת המלוכה הספרדית.
UNDP מציב את ברוניי בקטגוריית המדינות המפותחות על פי מדד ההתפתחות האנושית המתפרסם מדי שנה.
ברוניי אינה נחשבת על ידי הרשויות הספרדיות כמדינה מועדפת לשיתוף פעולה בפיתוח.
אין משרד לשיתוף פעולה טכני של ספרד בברוניי.
יחסי ברוניי–ניו זילנד הם יחסי החוץ הדו-צדדיים בין ברוניי לניו זילנד.
הנציבות העליונה של ברוניי בבנדר סרי בגוואן מוסמכת לניו זילנד ואילו הנציבות העליונה של ניו זילנד בקואלה לומפור מוסמכת לברוניי.
היחסים בין המדינות כוננו ב-5 במאי 1984. היחסים היו תמיד ידידותיים וחיוביים עם שיתוף פעולה כזה בסחר חינוך וביטחון.
בין שתי המדינות נחתמו מספר מזכרי הבנות.
בשנת 2012, הסחר הכולל הגיע NZ $ 1.2 מיליארד, כאשר היצוא העיקרי מניו זילנד לברוניי כלל מוצרי חלב ואילו היצוא העיקרי מברוניי לניו זילנד כלל בעיקר נפט גולמי.
בחינוך נחתם מזכר הבנות בין ממשלת ברוניי לאוניברסיטת אוטגו, ולפיו מספר קטן של סטודנטים לרפואה ורפואת שיניים יגיעו מברוניי ללמוד בניו זילנד.
לאוניברסיטת לינקולן יש גם קשרים עם ברוניי וכרגע ישנם כ-100 סטודנטים מברוניי שלמדו בניו זילנד.
יחסי הגנה מתמשכים נערכו בעיקר על ידי תרגילים צבאיים וסיוע לאימונים.
יחסי ברוניי–מיאנמר הם היחסים הדיפלומטיים הרשמיים שבין אומת ברוניי, משכן השלום לבין הרפובליקה של איחוד מיאנמר.
היחסים הדיפלומטיים הרשמיים שבין ברוניי למיאנמר כוננו רשמית ב-21 בספטמבר 1993. כדי להגביר את הסחר הדו-צדדי שבין המדינות, ממשלת ברוניי וממשלת מיאנמר חתמו על שלל הסכמי סחר ובראשם, הסכם הימנעות ממס כפול.
ברוניי תומכת במנויה של מיאנמר לראשות הארגון ASEAN כבר משנת 2015.
שתי המדינות מפתחות תחומים משותפים רבים דוגמת תחום החינוך והבריאות וכן בפיתוח משאבי אנוש.
חברת הנפט הלאומית של ברוניי (BNP) היא ממייצאות הנפט הגולות ביותר של מיאנמר.
ברוניי מיוצגת במיאנמר בדרג השגרירות, באמצעות שגרירות רשמית שהיא מחזיקה ביאנגון, בירת המדינה.
מיאנמר מיוצגת בברוניי בדרג השגרירות, באמצעות שגרירות רשמית שהיא מחזיקה בבנדר סרי בגוואן, בירת המדינה.
יחסי ברוניי–צ'ילה הם יחסי החוץ בין ברוניי וצ'ילה.
שתי המדינות באגן האוקיינוס השקט חברות בארגון הסחר העולמי, בשיתוף הפעולה הכלכלי של אסיה ופסיפיק (APEC) ובהסכם השותפות האסטרטגית הטרנס-פסיפית.
במהלך אספת מנהיגי APEC 2002, שנערכה בלוס קאבוס, מקסיקו, מנהיגי צ'ילה, סינגפור וניו זילנד החל משא ומתן על הסכם שותפות מדינות באגן האוקיינוס השקט, למשא ומתן שלהן התווספה ברוניי בשנת 2004, וחתמה עליו בשנה שלאחר מכן.
משא ומתן על הסכם השותפות האסטרטגית הטרנס-פסיפית (הסכם TPSEP או P4) נכנס לבסוף לתוקף בשנת 2006, והם העמיקו את היחסים המסחריים בין המדינות החתומות, בנוסף לקביעת תזכירים בנושא שיתוף פעולה בעבודה וסביבתית.
בשנת 2015, הסחר בין שתי המדינות הסתכם ב-20 אלף דולר, המהווה גידול של 50% לעומת חמש השנים שקדמו לה.
המוצרים העיקריים שיצאה צ'ילה היו סלמון קפוא וטחבים מיובשים, ואילו המוצרים שיוצאו בעיקר על ידי ברוניי היו אביזרי רכב, כלי שולחן קרמיים ומעילים.
ברוניי מיוצגת בצ'ילה באמצעות הנציב העליון באוטווה, קנדה.
צ'ילה מיוצגת בברוניי באמצעות שגרירותה בקואלה לומפור, מלזיה, ובנוסף מחזיקה קונסוליית כבוד בבנדר סרי בגוואן.
יחסי ברבדוס–רוסיה הם יחסי החוץ בין ברבדוס ורוסיה.
שתי המדינות כוננו יחסים דיפלומטיים רשמיים ב-29 בינואר 1993. בשנת 2018 שתי המדינות חגגו 25 שנות קשרים דיפלומטיים והתחייבו לשיתוף פעולה הדוק יותר.
שתי המדינות דנו גם בחילופי תרבות ורוסיה משתפת פעולה עם תעשיית הנפט והגז הקלה של ברבדוס.
כמו כן, רוסיה מספקת מלגות אפשריות לבתי ספר ברוסית.
רוסיה מיוצגת בברבדוס באמצעות שגרירותה בג'ורג'טאון, גיאנה.
ברבדוס אינה מיוצגת ברוסיה לא בדרג השגרירות ולא בדרג הקונסוליה.
יחסי ברבדוס–קניה הם היחסים הדיפלומטיים והדו-צדדיים הרשמיים שבין ברבדוס וקניה.
שתי המדינות חברות בארגון המדינות האפריקניות, הקריביות ובאוקיינוס השקט ובחבר העמים הבריטי.
במהלך כהונתה של מיה מוטלי, ראש ממשלת ברבדוס, נחתמו הסכמי שיתוף פעולה בנושאי כספים, חינוך ותחבורה בין שתי המדינות.
ביקורים רמי דרג מברבדוס לקניה
ראש ממשלת ברבדוס מיה מוטלי ביקרה בקניה בסוף שנת 2019 בבירה ניירובי.
ביקורים רמי דרג מקניה לברבדוס
הנשיא הקנייתי אוהורו קניאטה ביקר בברבדוס גם כן באוגוסט 2019.
במהלך ביקורה של מיה מוטלי בסוף שנת 2019, היא פתחה את משרד הקהילייה הקריבית בניירובי שהיא השגרירות בקניה עבור כל המדינות בארגון.
ברוניי והודו כוננו יחסים דיפלומטיים ב-1984.
היחסים הבילטרליים בין המדינות כוננו ב-10 במאי 1984. הסולטאן חסן אל-בולקיה ערך ביקור ממלכתי בהודו בספטמבר 1992. מאז גילוי הנפט בברוניי ב-1929, היגרו מספר הודים לברוניי כדי לעבוד במגזרי הנפט ושירותי הברית; מאוחר יותר, רבים הגיעו כמורים, וחלקם התחתנו עם תושבים ברונאים מקומיים.
לפי המקורות הרשמיים של הממשל המקומי, בברוניי חיים כ-10,000 הודים, נכון לשנת 2013.
חמישה מזכרי הבנות נחתמו על ידי שתי המדינות במאי 2008, בנושאים כמו הסכמי קידום והגנת השקעות דו-צדדיות (BIPA), טכנולוגיית מידע ותקשורת (ICT), תרבות, סחר וחלל.
הייצוא העיקרי של ברוניי להודו הוא נפט גולמי, בעוד שהודו ייצאה בעיקר את כוח האדם שלה לברוניי, הן אנשי מקצוע והן עובדים מיומנים למחצה.
לאנשי עסקים הודים יש כמעט מונופול בתחום הטקסטיל של ברוניי, ורוב הרופאים בברוניי הם מהודו.\ בין 2010 ל-2011, היצוא ההודי לברוניי גדל מ-34.55 מיליון דולר ל-36.77 מיליון דולר, והיצוא של ברוניי להודו עלה מ-674 מיליון דולר ל-1266 מיליון דולר, שנבע בעיקר מהעלייה במחירי הנפט של חברות פטרוכימיה הודיות.
ברוניי מחזיקה בהודו נציבות עליונה בניו דלהי.
הודו מחזיקה בברוניי נציבות עליונה בבנדר סרי בגוואן.
יחסי ברוניי–סין הם יחסי החוץ בין ברוניי וסין.
שתי המדינות כוננו יחסים דיפלומטיים רשמיים ב-1991.
הקשר הישיר בין סין וסולטנות ברוניי החל כבר ב.
עדות לטענה היא הממצאים הארכאולוגיים של חפצי אמנות סיניים בכפר קמפונג לימאו מאניס בברוניי.
נאספו מהאתר הזה יותר מ-50,000 רסיסי קרמיקה בני המאות ה-10–14, תגלית המוכיחה את העובדה כי יחסי סין-ברוניי התקיימו במשך זמן רב.
בתקופה המודרנית היחסים אינם הדוקים מאז שברוניי הייתה מדינת חסות בריטית, מסוף המאה ה-19 עד שקיבלה עצמאות רשמית ב-1 בינואר 1984. במהלך תקופה זו, היו גם חששות שונים בברוניי, במיוחד כלפי הקומוניזם ורגישויותיו לאוכלוסייה הסינית האתנית.
ב-30 בספטמבר 1991, ברוניי הפכה לחברה האחרונה ב-ASEAN שכוננה יחסים דיפלומטיים רשמיים עם סין.
בשנת 2019 נשיא סין שי ג'ינפינג ביקר בברוניי.
מכתב דעה שפרסם העיתון הארצי, Borneo Bulletin, הכתיר אותו כ"רגע יוצא דופן" ביחסי ברוניי–סין.
לבסוף, יחסי סין עם ברוניי משמשים לסייע למדינה מבחינה כלכלית.
הקמת המתחם הפטרוכימי של Hengyi, הקמת StarCity ברוניי והשקעות אחרות בכלכלה יסייעו לגוון אותה עוד יותר.
עם זאת, השפעתה הגוברת של סין נתפסת בחשדנות על ידי מעצמות חיצוניות אחרות, כמו ארצות הברית.
למרות זאת ברוניי בטוחה שהיא רואה בסין בעלת ברית כלכלית חזקה ומהימנה ולהפך.
בשנת 2011, הסחר בין שתי המדינות צמח ל-1.3 מיליארד דולר.
שתי המדינות מקדמות שיתוף פעולה מעשי בכמה תחומים כמו בניית תשתיות, חקלאות ודיג.
כמה חברות סיניות גם הסכימו לממן שני פרויקטים בחקלאות ימית וייצור שדות אורז בברוניי בשווי של כ-10 מיליון דולר אוסטרלי.
המסדרון הכלכלי ברוניי-גואנגשי הוקם ב-2014, והובטחו עבורו כ-500 מיליון דולר.
סין היא המשקיעה הזרה הגדולה ביותר בברוניי, עם השקעות מוערכות ב-4.1 מיליארד דולר.
שגריר סין בברוניי, יאנג היאן, תיאר את ברוניי כחלק חשוב מיוזמת החגורה והדרך.
סין וברוניי מפעילות את הנמל הגדול ביותר של ברוניי, Muara Container Terminal, כמיזם משותף בין קבוצת נמל המפרץ גואנגשי בייבו בסין ו-Darussalam Assets Sdn Bhd.
לדברי עמית בית צ'טהאם, ביל הייטון, סין לוחצת על ברוניי לאפשר לה יותר גישה לאזור הכלכלי הבלעדי של ברוניי.
ברוניי מחזיקה בסין שגרירות בבייג'ינג.
סין מחזיקה בברוניי שגרירות בבנדר סרי בגוואן.
יחסי ברוניי–טורקיה הם היחסים הדו-צדדיים בין ברוניי לטורקיה.
טורקיה מחזיקה בברוניי שגרירות בבנדר סרי בגוואן מאז 15 באוקטובר 2013. ברוניי פתחה את שגרירותה באנקרה ב-8 בינואר 2014.
תמיכתה של טורקיה בברוניי החלה עוד לפני העצמאות, כאשר היא הציעה עזרה כאשר פרץ מרד ברוניי ב-8 בדצמבר 1962. המרד דוכא תוך שבוע באמצעות תמיכה בריטית.
טורקיה תמכה גם בהחלטתה של ברוניי לא להיכנס למלזיה ב-1963 ודיפלומטים טורקים התייעצו עם משלחת ברוניי בת שישה חברים לקואלה לומפור.
טורקיה תמכה באופן דומה בהנהגת רפורמות חוקתיות של ברוניי ב-1963, כולל השבת המועצה המחוקקת בעתיד, עם הבחירות שיתקיימו בתחילת 1965. המועצה הייתה אמורה להיות מורכבת מ-21 חברים, עשרה מהם ייבחרו ישירות.
הבחירות נערכו במרץ 1965 עם 36 מועמדים עצמאיים שהתמודדו על עשרת התפקידים שנבחרו באופן דמוקרטי.
עם הכרזת העצמאות ב-1984, כמדינה קטנה, הדאגה העיקרית של ברוניי הפכה לביטחון פנים וחוץ.
לשם כך, טורקיה מינפה את יחסיה הידידותיים עם מלזיה ואינדונזיה בתמיכה בקבלתה של ברוניי ל-ASEAN כחברה השישית בה ב-1984.
באופן דומה, בין השנים 1987 ל-1988, דיפלומטים טורקים סיפקו תמיכה ליחסים הדו-צדדיים של ברוניי עם מלזיה ואינדונזיה, שתי שכנותיה המיידיות, עמן ברוניי קשרים היסטוריים מתוחים.
חלקית כתוצאה מהמאמצים הללו, היחסים עם מלזיה ואינדונזיה השתפרו באופן דרמטי, כאשר ראשי ממשלת מלזיה, מאהאטיר מוחמד ויאנג די-פרטואן אגונג, ערכו ביקורים רשמיים היסטוריים ברוניי ב-1987.
נפח הסחר בין שתי המדינות היה בשווי 4.9 מיליון דולר ב-2018 (יצוא/יבוא טורקי: 4.8/0.1 מיליון דולר).
יחסי ברוניי–יוון הם היחסים הבילטרליים שבין נגרה ברוניי דארוסלאם לבין הרפובליקה ההלנית.
המגעים הפוליטיים והכלכליים של יוון עם ברוניי מוגבלים.
משפחות יווניות מעטות מתגוררות דרך קבע בבירה בנדר סרי בגוואן, עם זאת, כמה אזרחים או גולים יוונים עובדים מדי פעם במדינה כמנהלים בכירים של חברות בינלאומיות.
ברוניי מיוצגת ביוון באמצעות שגרירותה בלונדון, הממלכה המאוחדת.
יוון מיוצגת בברוניי באמצעות שגרירותה בסינגפור.
יחסי ברוניי–מקסיקו הם היחסים הבילטרליים שבין נגרה ברוניי דארוסלאם לבין המדינות המקסיקניות המאוחדות.
שתי המדינות חברות ב-APEC ובאו"ם.
המגע הראשון בין מקסיקו וברוניי החל בשנת 1578 כאשר ספרד ההבסבורגית החלה את התרחבותה לדרום מזרח אסיה מבסיסה בפיליפינים, והשאיפות הספרדיות התנגשו בסופו של דבר באימפריה של ברוניי.
במשך ארבעה חודשים, כוחות ספרדים (שכללו חיילים פיליפינים ויותר מ-200 חיילים מקסיקנים משטחם של מלכות המשנה של ספרד החדשה) התעמתו עם כוחות מברוניי, שכללו גם חיילים עות'מאנים.
כוחות ספרדים הצליחו לפלוש לבירת ברוניי מוקים קוטה באטו.
לבסוף, ספרד הצליחה להשיג שליטה על כל האיים הנוכחיים של הפיליפינים שהיו בעבר בשליטת ברוניי.
סכסוך זה נודע בשם מלחמת קסטיליה.
האריסטוקרטיה של ברוניי ומנילה גורשה מהפיליפינים ונשלחה לגררו, מקסיקו, לאחר קונספירציית טונדו.
במהלך המאה ה-19 רוכזו בגררו פיליפינים עם מוצא חלקי מברוניי.
במהלך תקופה זו, מקסיקנים ממוצא פיליפיני שהיגרו לגררו הצטרפו למלחמת העצמאות בפיקודו של הגנרל איזידורו מונטס דה אוקה.
ברוניי ומקסיקו כוננו יחסים דיפלומטיים ב-2 באוקטובר 1991. היחסים פותחו בעיקר במסגרת פורומים רב-צדדיים.
בשנת 1999, מקסיקו פתחה קונסוליית כבוד בבנדר סרי בגוואן.
בנובמבר 2000, נשיא מקסיקו, ארנסטו סדייו, ביקר ברוניי כחלק מהשתתפותו בפגישת המנהיגים של APEC.
בנובמבר 2010 שלחה ממשלת ברוניי משלחת בת שתים עשרה חברים להשתתף בוועידת שינויי האקלים של האו"ם 2010 בקנקון, מקסיקו.
בינואר 2012, תת-שר סחר החוץ של מקסיקו, פרנסיסקו דה רוזנצוויג, ביקר בברוניי כחלק מסיורו במדינות שונות בדרום מזרח אסיה, כדי לבקש את תמיכתה של ברוניי בשאיפה של מקסיקו להיות חלק מהסכם שיתוף הפעולה הטרנס-פסיפי (TPP).
באוקטובר 2013, נשיא מקסיקו, אנריקה פניה נייטו וחסן אל-בולקיה, סולטאן ברוניי, ערכו פגישה קצרה כחלק מהשתתפותם בפגישת המנהיגים ה-XXI של APEC בבאלי, אינדונזיה.
ברוניי מיוצגת במקסיקו באמצעות שגרירותה בוושינגטון הבירה, ארצות הברית.
מקסיקו מיוצגת בברוניי באמצעות שגרירותה בסינגפור, ובנוסף מחזיקה קונסוליית כבוד בבנדר סרי בגוואן.
יחסי ברוניי–פקיסטן הם היחסים הדיפלומטיים בין פקיסטן וברוניי.
היחסים בין המדינות מאוד חמים וידידותיים, בעיקר בגלל ששתיהן מדינות מוסלמיות וחברות בארגון לשיתוף פעולה אסלאמי.
כדי לטפח את הקשרים בין שתי המדינות, הוקמה בשנת 2008 אגודת הידידות ברוניי–פקיסטן (BPFA)
במקור פקיסטן לא תמכה באי-הכללה של ברוניי לפדרציה של מלזיה, כשם שלא תמכה בהפרדת סינגפור.
מאוחר יותר, היחסים בין המדינות כוננו ב-9 בפברואר 1984 כאשר מלזיה כוננה יחסים עם ברוניי.
קשרי הסחר בין שתי המדינות קטנים, בעיקר בגלל גודלה הקטן של ברוניי.
היקף הסחר הנוכחי בין שתי המדינות עומד על 5 מיליון דולר.
כדי לטפח סחר והשקעות בין שתי המדינות, הוקמה חברת ההשקעות המשותפת פקיסטן-ברוניי בנובמבר 2006. תחומים כמו מגזר הנפט והגז, נדל"ן, מלונאות, טלקומוניקציה ופרויקטים של בשר חלאל הם חלק מהסקטורים שבהם שתי המדינות יכולות להפיק תועלת.
שיתוף הפעולה הביטחוני בין שתי המדינות נותר חזק.
ברוניי ופקיסטן חתמו על מזכר הבנות בנושא שיתוף פעולה בהגנה ב-19 במאי 2004. פקיסטן אימנה עד כה עד 100 ברוניאנים באקדמיות הצבאיות הפקיסטניות.
בנובמבר 2008, ערך שר ההגנה של פקיסטן, לוטננט גנרל (Rtd) אתאר עלי, ביקור רשמי ברוניי כדי להגביר את שיתוף הפעולה הביטחוני בין שתי המדינות.
באוקטובר 2010, ספינת הצי הפקיסטנית (PNS) SAIF עגנה בנמל מוארה כדי לחגוג את יחסי ההגנה והרצון הטוב בין ברוניי לפקיסטן.
פקיסטן הייתה אמורה להשתתף בתערוכת ההגנה הבינלאומית של ברוניי השלישית (BRIDEX 2011), והזמינה את ברוניי להשתתף בתערוכת ההגנה הבינלאומית והסמינר (IDEAS 2010).
פקיסטן גם הזמינה את כוחות הצי של ברוניי להשתתף בתרגיל הימי הרב-לאומי של פקיסטן.
בפברואר 2020 ביקר זפאר מחמוד עבאסי, ראש הסגל הימי של הצי הפקיסטני, ברוניי, שם סייר בספינת סיור ימית מסדרת דרוסלם.
פקיסטן מחזיקה נציבות עליונה בבנדר סרי בגוואן.
ברוניי יש נציבות עליונה באסלאמאבאד.
יחסי ברבדוס–קנדה הם היחסים הבילטרליים שבין ברבדוס לבין קנדה.
לברבדוס נציבות עליונה באוטווה וקונסוליה בטורונטו, ואילו לקנדה נציבות עליונה בברידג'טאון.
היחסים בין המדינות החלו עוד במאה ה-17. במהלך אותן שנים, ברבדוס והפרובינציות של קנדה היו חלק מהאימפריות הבריטית והצרפתית, ובין המושבות התפתחו קשרי מסחר, כשלכל אחת היה יתרון אצל השנייה.
ברבדוס ואיים אחרים ייצאו סוכר ורום לקנדה, שייצאה בתמורה דגי קוד מומלחים וקרשים לאיי הודו המערבית הבריטיים.
המסחר בין המושבות המשיך במשך שנים, אולם הם נעצרו ככל שהשפעת שלוש עשרה המושבות גדלה.
בשנת 1907 פתחה ממשלת קנדה את נציבות הסחר שלה לקריביים, שמוקמה בברבדוס.
עוד בתחילת המאה ה-20, כמה מוסדות פיננסיים קנדיים שאפו להתרחב באיי הודו המערבית הבריטיים.
ב-16 בפברואר 1911 פתח הבנק המלכותי של קנדה את הסניף הראשון שלו בברבדוס.
ב-1920, הבנק הקנדי הקיסרי למסחר פתח גם הוא סניף, וב-1956 פתח Scotiabank סניף בברבדוס.
בשנים בהן המושבות השונות של קנדה התאגדו לכדי קונפדרציה, הציעה החברה החקלאית של ברבדוס שגם היא תיקח חלק בקונפדרציה המתגבשת.
רק בשנות ה-50, כשברבדוס קיימה משא ומתן לעצמאות מול בריטניה, עלתה שוב ההצעה לאיחוד או לקשר פוליטי אחר עם קנדה, בהובלת חברי פרלמנט מברבדוס
בשנים 1993–1994 ביקשה ברבדוס להיכנס להסכם הסחר החופשי של צפון אמריקה יחד עם קנדה, מקסיקו וארצות הברית.
אולם הדבר נדחה לטובת עסקת סחר חצי גלובלית, ובגלל האמונה שהצטרפות ברבדוס להסכם הסחר החופשי תשפיע לרעה על מדינות ארגון מדינות מזרח הקריביים.
1967: התוכנית הקנדית לעובדי חקלאות עונתיים.
1980: אמנה למניעת כפל מס
1997: אמנה להגנה על השקעות זרות - הסכם השקעות
ברבדוס היא אחת המדינות המובילות בהיקף ההשקעות הקנדיות.
במהלך נשף הצדקה החמישי של ברבדוס, הכריז ראש ממשלת ברבדוס כי קנדה מייצגת 75% מהקהילה הפיננסית במדינה.
ממשלת קנדה מילאה גם תפקיד חשוב בבנק הפיתוח הקריבי, שבסיסו בברבדוס מאז הקמתו ומשמשת כמדינה מלווה משמעותית למוסד.
מאז שנות ה-70 קנדה היא מקור התיירים הגדול ביותר בברבדוס, ובשנת 1979 לדוגמה ביקרו באי 97 אלף קנדים.
עם זאת, בשנים האחרונות חל כרסום במעמדה של ברבדוס, כשיותר קנדים עברו לנפוש במדינות זולות יותר כמו קובה והרפובליקה הדומיניקנית.
ב-3 בנובמבר 2008 החלה חברת וסט ג'ט הקנדית לטוס לברבדוס.
בתחילה היא הודיעה על 4 טיסות שבועיות
יחסי ברבדוס–קובה הם היחסים הבילטרליים בין ברבדוס לקובה.
לברבדוס יש שגרירות בהוואנה, ולקובה יש שגרירות בברידג'טאון.
ברבדוס וקובה חברות ביוזמת החגורה והדרך ובקהילייה הקריבית.
ברבדוס וקובה כוננו יחסים דיפלומטיים רשמיים ב-12 בדצמבר 1972.
ברבדוס הייתה אחת המדינות הראשונות בקהיליה הקאריבית שכוננה יחסים עם קובה.
ב-6 באוקטובר 1976 הופל מטוס קובני מול חופי ברבדוס 8 דקות לאחר המראתו מ.
ארגון שהיה מקושר ל-CIA היה אחראי להפלת המטוס.
במשפט שנערך בוונצואלה נגזר על פרדי לוגו והרנן ריקרדו לוזאנו 20 שנות מאסר.
זוכה מכל האישומים נגדו, ו נכלא למשך 8 שנים לפני שנמלט לאמריקה.
ברבדוס הקימה מאוחר יותר אנדרטה לזכר 73 הקורבנות באירוע, שכלל 5 צפון קוריאניים ו-11 גיאנים.
נשיא קובה פידל קסטרו, שגריר קוריאה הצפונית בגיאנה ושר ממשלת גיאנה , השתתפו בטקס חנוכת האנדרטה.
ב-1999 הוענק לראש ממשלת ברבדוס אואן ארתור על ידי פידל קסטרו, אות מסדר חוסה מארטי של קובה.
קובה שלחה 126 רופאים, אחיות ומעבדות טכנולוגיות כדי לסייע לברבדוס במגפת הקורונה.
ב-18 ביולי 2021 קראה ממשלת ברבדוס לקבינט של ארצות הברית ולנשיא ארצות הברית ג'ו ביידן לבטל את האמברגו על קובה, והצהירה שזה הדבר הנכון מבחינה מוסרית לעשות.
ב-9 בדצמבר 2021 ציינה ראש ממשלת ברבדוס מיה מוטלי את יום השנה ה-49 ליחסים הדיפלומטיים עם קובה, גיאנה, טרינידד וטובגו וג'מייקה.
היא גם גינתה את האמברגו נגד קובה וציינה שברבדוס לא תהיה חלק ממנו.
המדינות חתמו על מספר עסקאות דו-צדדיות כגון: הסכם סחר חופשי דו-צדדי מ-1996 שהוחלף מאוחר יותר על ידי הסכם הסחר החופשי של קובה והקהילייה הקריבית משנת 2005, אמנת ההשקעות הדו-צדדית משנת 1999 והסכם מס כפול משנת 2003. בשנים האחרונות קובה הציעה מלגות לסטודנטים בברבדוס כדי ללמוד בבתי הספר לרפואה במדינה.
ברבדוס ייצאה בשנת 2019 סחורה בשווי 6,840 דולר לקובה, כאשר הייצוא הגדול ביותר היה על משקאות חריפים.
קובה ייצאה סחורה בשווי 193,000 דולר לברבדוס, כאשר הייצוא הגדול ביותר היה על טבק מגולגל, בדרך כלל בצורה של סיגרים קובניים.
בין הרפובליקה הפדרלית של ברזיל לבין הרפובליקה הפדרלית של גרמניה קיימים יחסים דיפלומטיים.
היחסים בין שתי המדינות כוננו ב-1824.
ברזיל מחזיקה שגרירות בברלין ו-9 קונסוליות בערים אאכן, דיסלדורף, פרנקפורט, המבורג, הנובר, היידלברג, מינכן, נירנברג, ובשטוטגרט.
ולגרמניה יש שגרירות בברזיליה ו-19 קונסוליות בערים אנאפוליס, בלם, בלו הוריזונטה, בלומנאו, קויאבה, קוריטיבה, פורטלזה, ז'וינווילי, מנאוס, נאטאל, פורטו אלגרה, רסיפה, ריביראו פרטו, ריו דה ז'ניירו, רולנדיה, סלבדור, סנטוס, סאו פאולו, ובוויטוריה.
היחסים בין שתי המדינות כוננו ב--1824, כאשר מתיישבים גרמנים התיישבו במדינת ריו גרנדה דו סול.
ב-1825 פרוסיה הכירה בעצמאות ברזיל וב-1826 הוקמה קונסוליה ברזילאית בהמבורג.
ב-1859 הוציאה פרוסיה צו רשמי, בשם צו הייט (Heydt Rescript) האוסר על תעמולה למען הגירה לברזיל, עקב יחס רע (mistreatment) למתיישבים הגרמנים במדינת סאו פאולו.
הצו פגע במהגרים הפוטנציאליים לברזיל מפרוסיה, והחל משנת 1871, בכל גרמניה.
הצו בוטל רק בשנת 1896. ב-1900, ז'וזה פרניוס, ברון ריו ברנקו נשלח לברלין, על מנת לייצג את ברזיל בגרמניה.
במהלך מלחמת העולם הראשונה, השעתה ברזיל את יחסיה עם הקיסרות הגרמנית וב-27 באוקטובר 1917, הכריזה ברזיל מלחמה על הקיסרות, בעקבות הטבעת אניות סחר ברזילאיות בידי צוללות גרמניות חודשיים לפני כן.
לאחר פלישת גרמניה הנאצית לפולין ב-1939, ברזיל הכריזה על עצמה כמדינה נייטרלית.
ביולי 1942 הוטבעו שלוש עשרה ספינות סוחר ברזילאיות בידי צוללות גרמניות.
כתגובה למתקפות, החליט נשיא ברזיל, ז'טוליו ורגאס, שלא לנקוט בצעדים נוספים נגד מדינות הציר, כדי להימנע מסחף שיוביל למעורבות ישירה במלחמה.
עם זאת, לאחר שבאוגוסט 1942, הטביעה שוב צוללת גרמנית 5 כלי שיט, הדבר הוביל לכעס רב בברזיל, ובריו דה ז'ניירו החלו אנשים בפעולות נקמה כנגד בעלי עסקים ממוצא גרמני.
עמדתה הפסיבית של הממשלה לא היה בה די כדי להרגיע את הרוחות הסוערות ולבסוף הכריזה ברזיל מלחמה על מדינות הציר ב-22 באוגוסט 1942. בעקבות זאת, הקימה ברזיל את כוח המשלוח הברזילאי, שלחם בחזית האיטלקית במלחמה.
ביולי 1951, לאחר מלחמת העולם השנייה, היחסים בין שתי המדינות חודשו, ונבנתה שגרירות גרמנית בריו דה ז'ניירו.
שנת 2013 הייתה שנת גרמניה בברזיל.
בשנת 2015 ביקרה קנצלרית גרמניה אנגלה מרקל בברזיל עם שבעה שרים וחמש מזכירות מדינה גרמניות על מנת להתחיל בהליך "ייעוץ בין-ממשלתי" (consultas intergovernamentais) בין שתי המדינות.
גרמניה שומרת על מערכת יחסים כזו עם שבע מדינות אחרות (צרפת, איטליה, ספרד, פולין, ישראל, רוסיה, סין והודו).
הייעוץ הבין-ממשלתי הבא עתיד להיערך בשנת 2017.
בנוסף שתי המדינות קוראות להרחבת החברים הקבועים במועצת הביטחון של האו"ם על ידי הוספה של מדינות חדשות כחברות קבע ונמנות עם מדינות ה-G4, התומכות הדדית בהצעות של זו למושבים קבועים יחד עם יפן ותאילנד.
במונדיאל 2014 ניצחה נבחרת גרמניה את נבחרת ברזיל במשחק מינייראסו 7-1. לאחר המשחק גרמניה זכתה בגביע העולם בכדורגל לאחר ניצחון נוסף על ארגנטינה.
לאחר המשחק כמה שחקנים בנבחרת ברזיל הכריזו על סיום דרכם במדי ברזיל, בהם השוער של הנבחרת.
מאז ה-2 בספטמבר 2016, השגריר הגרמני בברזיליה הוא גאורג ויטשל .
מאז 2016, השגריר הברזילאי בברלין הוא .
יחסי ברזיל–דנמרק הם היחסים הדו-צדדיים הרשמיים, הפוליטיים, השיתופיים והמדיניים שבין הרפובליקה הפדרלית של ברזיל לבין ממלכת דנמרק.
שתי המדינות כוננו יחסים דיפלומטיים בשנת 1828, לאחר שנחתם הסכם מסחר וניווט.
כמו כן, ב-1922 נפתח בריו דה ז'ניירו משרד תרבות דני.
ב-1929 התקיימו חגיגות מאה שנה ליחסים הדיפלומטיים אשר כללו בין היתר מספר פסטיבלים בברזיל.
ב-30 ביולי 1936 נחתם הסכם בנושא מסחר.
בשנת 2008, סך היצוא של ברזיל לדנמרק הסתכם ב-2.1 מיליארד DKK (כ-1.4 מיליארד דולר) בעוד סך היצוא הדני לברזיל סוכם ב-1,7 מיליארד דולר.
ראש הממשלה הדני אנדרס פוג ראסמוסן ביקר בברזיל בשנת 2007. נשיא ברזיל לואיז אינסיו דה סילבה ביקר בדנמרק במהלך כהונתו.
ברזיל מחזיקה בדנמרק שגרירות בקופנהגן.
דנמרק מחזיקה בברזיל שגרירות בברזיליה.
יחסי ברזיל–קוריאה הצפונית (קוריאנית: 브라질-조선민주주의인민공화국 관계) הם היחסים הדו-צדדיים בין הרפובליקה הפדרלית של ברזיל והרפובליקה הדמוקרטית העממית של קוריאה.
לברזיל שגרירות בפיונגיאנג, בירת קוריאה הצפונית.
לפי סקר של ה-BBC, כ-22% מהברזילאים רואים בהשפעתה של קוריאה הצפונית דבר חיובי, בעוד ש-47% רואים בה דבר שלילי.
בנוסף, לאחר טיבוע הקורבטה צ'אונן, פרסם משרד החוץ הברזילאי הצהרה, לפיה הממשלה מביעה הזדהות עם קוריאה הדרומית וקוראת להחזרת היציבות בחצי האי קוריאה.
קוריאה הצפונית השתתפה באולימפיאדת ריו 2016, מה שמרמז על שיפור יציבות היחסים בין המדינות.
יחסי ברזיל–הממלכה המאוחדת הם היחסים הדו-צדדיים בין הרפובליקה הפדרלית של ברזיל ובין הממלכה המאוחדת של בריטניה הגדולה וצפון אירלנד.
שתי המדינות כוננו את היחסים הדיפלומטיים ביניהן בשנת 1826, לאחר שהבריטים הביאו לחתימת אמנה המחייבת את ביטולו של סחר העבדים מאפריקה.
בשנות ה-30 של המאה ה-19, כספים וסוחרים בריטיים היו מבין המגזרים המובילים בכלכלה הברזילאית.
בריטניה דחקה רבות לסיים את סחר העבדים בברזיל, אולם האליטות בברזיל התנגדו מאוד לרעיון, וטענו כי ההסכמים שנחתמו בכפייה אינם בתוקף.
בשנת 1845, הצי המלכותי התחיל להתייחס לספינות העבדים הברזילאים כספינות פיראטים, ובשל כך היו מביאים לתפיסת הספינות ולשחרור העבדים.
המתחים הגוברים אף היוו חשש למלחמה בין המדינות.
בינתיים, בעלי האחוזות ייבאו עבדים רבים כפי שהם יכלו, 19,000 בשנת 1846, ו-50,000 ב-1847. רק בשנת 1850, ברזיל העבירה חוקים יעילים, אשר כמעט סיימו את סחר העבדים.
בעקבות כך הסתיים המתח עם בריטניה, אולם האפריקנים נשארו עבדים במטעים.
במהלך שנות ה-50 של המאה ה-19, ברזיל סיפקה כשליש מהכותנה הגולמית למפעלים הבריטיים.
בשנת 1919 הועלתה הנציגות הברזילאית בלונדון למעמד שגרירות, וכן הנציגות הבריטית בריו דה ז'ניירו הועלתה אף היא למעמד זה.
שתי המדינות נלחמו ביחד נגד איטליה במהלך מלחמת העולם השנייה.
בוועידת דומברטון אוקס ב-1944 דחו הבריטים והסובייטים את ההצעה האמריקנית למושב קבע לברזיל במועצת הביטחון של האו"ם.המלכה אליזבת השנייה ביקרה ביקור רשמי בברזיל בשנת 1968, והייתה המונרך הבריטי הראשון שביקר שם.
בשנת 1982 ברזיל נותרה נייטרלית במלחמת פוקלנד, אולם אסרה על נחיתות של מטוסים בריטיים בשטחה, ואף הכירה בריבונות הארגנטינית על האיים.
בשנת 1997, הנשיא פרננדו אנריקה קרדוזו ערך ביקור רשמי בבריטניה, ובשנת 2001 ראש ממשלת בריטניה, טוני בלייר ערך את הביקור הרשמי הראשון של ראש ממשלת בריטניה לברזיל.
כיום בריטניה היא המשקיעה הרביעית בגודלה בברזיל.
היצוא הבריטי גדל ב-23% בשנת 2010 וב-9% בשנת 2011. חברות בריטיות כגון בריטיש גז, בריטיש פטרוליום, רולס-רויס ושל משקיעות רבות בברזיל, ובמיוחד בריו דה ז'ניירו.למרות המיתון בכלכלת ברזיל בשל המשבר הכלכלי (2008-2011), על פי העיתון הבריטי דיילי מייל, ברזיל עקפה את בריטניה והפכה לכלכלה השישית בגודלה בעולם.
ברזיל מחזיקה בבריטניה שגרירות בלונדון, ו-3 קונסוליות באברדין, בלפסט, קארדיף ומנצ'סטר.
מאידך, בריטניה מחזיקה בברזיל שגרירות בברזיליה ו-8 קונסוליות בבלו הוריזונטה, מנאוס, פורטו אלגרה, רסיפה, ריו דה ז'ניירו, סלבדור וסאו פאולו.
יחסי ברזיל–קוסטה ריקה הם היחסים הדיפלומטיים הרשמיים שבין הרפובליקה הפדרלית של ברזיל לרפובליקת קוֹסְטָה רִיקָה.
היחסים בין המדינות החלו ב-1857, אך רק בשנת 1907 יוצגו המדינות באמצעות חילופי דיפלומטים.
לקוסטה ריקה יש שגרירות בברזיליה בירת ברזיל, ולברזיל שגרירות בסן חוסה קוסטה ריקה.
לקוסטה ריקה יש גם קונסוליות בקוריטיבה, פלוריאנופוליס, ריו דה ז'ניירו וסאו פאולו.
שתי המדינות חברת בארגון מדינות אמריקה.
מאז כינונם של היחסים הדיפלומטים, ארבעה נשיאי קוסטה ריקה ביקרו בברזיל: חוסה פיגרס פרר ב-1974, חוסה מריה פיגרס ב-1997, מיגל אנחל רודריגס ב-1999 ואוסקר אריאס בשנת 2008. שני נשיאים ברזיאלים ביקרו עד עתה בקוסטה ריקה: פרננדו אנריקה קרדוזו ב-2000 ולואיז אינסיו דה סילבה בשנת 2009.
יחסי ברזיל–כף ורדה הם היחסים הבילטרליים שמתקיימים בין הרפובליקה הפדרלית של ברזיל לבין הרפובליקה של כֵּף וֶרְדֶה.
ב-2018, פורסם כי שר המדע והטכנולוגיה של ברזיל, ז'ילברטו קאסב , הביע בברזיל כוונה לחזק את היחסים בין ברזל לכף ורדה, בין אם בתחום הממשלתי ובין אם בתחום הספרות והתרבות.
שתי המדינות היו תחת השלטון של האימפריה הפורטוגזית עד לעצמאותן.
ברזיל קיבלה את עצמאותה ב-7 בספטמבר 1822, וכף ורדה קיבלה את עצמאותה ב-5 ביולי 1975. השפה הרשמית של שתי המדינות היא פורטוגזית.
לשתי המדינות, יש שורשים אפריקאים ופורטוגזים.
השרים הסכימו גם כי ברזיל תספק תמיכה טכנית ומדעית לכף ורדה עבור המדף היבשתי של המדינה.
בשנת 2016, ייצאה כף ורדה לברזיל סחורה בשווי של 50.3 אלף דולרים אמריקאים.
הסחורה כללה בעיקר מעגלים משולבים, סוודרים ותקליטים.
באותה השנה, ייצאה ברזיל לכף ורדה סחורה בשווי של 22.8 מיליון דולר אמריקאי.
הסחורה כללה בעיקר סוכר גולמי, אורז ובשר עוף.
לברזיל יש שגרירות בפראיה וקונסוליה כללית במינדלו.
לכף ורדה יש שגרירות בברזיליה וקונסוליה בריו דה ז'ניירו.
יחסי ברזיל–גינאה המשוונית הם היחסים הדיפלומטיים הרשמיים שבין הרפובליקה הפדרלית של ברזיל לבין רפובליקת גינאה המשוונית.
היחסים הדיפלומטיים המלאים שבין הרפובליקה הפדרלית של ברזיל לבין רפובליקת גינאה המשוונית כוננו ב-1974, כשש שנים לאחר זכייתה של המדינה בעצמאותה מספרד.
לשתי המדינות קשרים היסטוריים עם פורטוגל כאשר גינאה המשוונית נשלטה כ-300 שנים בידי פורטוגל וברזיל גם היא.
השפה הפורטוגלית מהווה שפה רשמית בשתי המדינות ושתיהן חברות בארגון קהילת המדינות הדוברות פורטוגזית.
בחודש יולי 2010 ביקר נשיא ברזיל לואיז אינסיו דה סילבה בגינאה המשוונית.
במהלך הביקור חתם הנשיא על מספר הסכמי שיתוף פעולה בין שתי המדינות וקרא להחלפת שיטת המשטר במדינה לשיטה דמוקרטית יותר בה לאזרחים יש יותר כוח בתהליך בחירת ראש מדינתם.
בחודש דצמבר 2011 במהלך ביקור דיפלומטי של דיפלומט ברזילאי בגינאה המשוונית הוא נדבק במלריה ונפטר, במשרדי החוץ של שתי המדינות הביעו תנחומים על הפטירה.
בפברואר 2013 ביקרה נשיאת ברזיל דילמה רוסף בגינאה המשוונית על מנת להשתתף בוועידה השלישית של מדינות אפריקה ודרום אמריקה.
חברות ברזילאיות רבות פועלות במדינה ובין שתי המדינות מתקיים סחר דו-צדדי גדול, הנסמך ברובו על ייבוא הנפט של ברזיל מגינאה המשוונית.
ברזיל מיוצגת בגינאה המשוונית בדרג השגרירות באמצעות שגרירות רשמית שהיא מחזיקה במלאבו, בירת המדינה.
גינאה המשוונית מיוצגת בברזיל בדרג השגרירות באמצעות שגרירות רשמית שהיא מחזיקה בברזיליה, בירת המדינה.
יחסי ברזיל–הולנד הם היחסים הדיפלומטיים שבין הרפובליקה הפדרלית של ברזיל לבין ממלכת ארצות השפלה.
היחסים הדיפלומטיים הרשמיים שבין הרפובליקה הפדרלית של ברזיל לבין ממלכת ארצות השפלה הם יחסים דיפלומטיים מלאים.
במהלך המאה השבע עשרה החלו ליישב בהדרגה הולנדים את ברזיל, באותה התקופה מספרם עמד על עשרות אלפים, אך בהדרגה ירד.
בשנות החמישים של המאה העשרים עלה מספר ההולנדים–ברזילאים בחזרה ועומד על מספר אלפים.
הולנד מיוצגת בברזיל בדרג השגרירות באמצעות שגרירות רשמית שהיא מחזיקה בברזיליה, בירת המדינה.
הולנד מיוצגת בברזיל גם בדרג הקונסולרי באמצעות שתים עשרה קונסוליות בערים: בלם, קוריטיבה, פורטלזה, מנאוס, נאטאל, פורטו אלגרה, רסיפה, ריו דה ז'ניירו, סלבדור (ברזיל), סנטוס, סאו פאולו, וויטוריה.
ברזיל מיוצגת בהולנד בדרג השגרירות באמצעות שגרירות רשמית שהיא מחזיקה בהאג.
ברזיל מיוצגת בהולנד גם בדרג הקונסולרי באמצעות שתי קונסוליות שהיא מחזיקה בערים אמסטרדם, ורוטרדם.
יחסי ברזיל–דרום סודאן הם היחסים הדיפלומטיים הרשמיים שבין הרפובליקה הפדרלית של ברזיל לבין הרפובליקה של דרום סודאן.
היחסים שבין ברזיל לדרום סודאן כוננו ב-9 ביולי 2011, יום קבלת העצמאות של המדינה מסודאן ובאותו היום בו הכירה ברזיל בעצמאותה של המדינה.
ברזיל הצהירה כי כינון היחסים הדיפלומטיים עם המדינה בא במטרה לתמוך בפיתוח הכלכלי והחברתי של המדינה.
ברזיל הייתה מעורבת בדרום סודאן עוד לפני הכרזת העצמאות של המדינה כאשר היא שלחה נציגים משקיפים למשאל העם על עצמאות המדינה.
ב-13 ביולי 2011 השתתף נציג מדרום סודאן בוועידת האומות המאוחדות הראשונה שנערכה במדינה.
כשנתיים לאחר מכן, ב-2013, הואמנה שגרירות ברזיל באדיס אבבה, בירת אתיופיה, על היחסים הדיפלומטיים בין ברזיל לדרום סודאן.
דרום סודאן אינה מיוצגת בברזיל, הן בדרג השגרירות והן בדרג הקונסולרי.
ברזיל אינה מיוצגת בדרום סודאן, הן בדרג השגרירות והן בדרג הקונסולרי.
ברזיל האמינה את שגרירותה שבאדיס אבבה, בירת אתיופיה הסמוכה, על דרום סודאן.
יחסי ברזיל–יוון מתייחס ליחסים הבילטרליים וההיסטוריים בין ברזיל לבין יוון.
המדינות נהנות "מהיחסים הדו-צדדיים [שהיו] תמיד טובים ומתקדמים בצורה חלקה", על פי משרד החוץ היווני.
ב-30 בדצמבר 2016 נמצאה גופת דיפלומט יווני בן 59 שנשרפה במכונית בשכונת פיגארה בעיר ריו דה ז'ניירו, לאחר שנעדר מאז יום שני באותו השבוע.
השערת החטיפה נפסלה, מכיוון שהם לא יצרו קשר עם השגרירות ומשרדי החוץ של יוון וברזיל לא התייחסו למקרה שנחקר.
הוא כיהן כקונסול בברזיל בין 2001 ל-2004, בנוסף הוא כיהן כשגריר בלוב בין השנים 2012–2016.
ב-10 השנים האחרונות, היו כמה ביקורים רמי דרג בין שני העמים, כולל משלחת פרלמנטרית ברזילאית שביקרה ביוון, "ביקור גומלין" של משלחת פרלמנטרית יוונית, פגישה בין שני שרי חוץ.
וביקור של ראש ממשלת יוון "לרגל פגישת ה-LAC של האיחוד האירופי בריו דה ז'ניירו בשנת 1999."
המפגש של שני שרי החוץ באפריל 2009 הייתה הפעם הראשונה בה ביקר שר החוץ הברזילאי ביוון בתפקיד רשמי.
דורה בקויאניס מיוון וסלסו אמורים מברזיל דנו בהזדמנויות לעשייה משותפת ולשיתוף פעולה נוסף בתחומי התיירות, בניית מטוסים, ספנות, חקלאות וסחר כללי.
יוון התחייבה לתמוך בהצעתה של ברזיל לקבל מקום קבוע במועצת הביטחון של האו"ם, בעוד ברזיל התחייבה לתמוך ביוון בקבלת תפקיד במועצה לזכויות האדם בשנת 2013.
ברזיל מחזיקה ביוון שגרירות באתונה וקונסוליה כללית בסלוניקי.
מאידך, יוון מחזיקה בברזיל שגרירות בברזיליה, ו-8 קונסוליות בקוריטיבה, מנאוס, רסיפה, ריו דה ז'ניירו, סלבדור, סנטוס, סאו פאולו וויטוריה.
יחסי ברזיל–ניו זילנד הם היחסים הדיפלומטיים בין ברזיל לניו זילנד.
במהלך הקולוניאליזם האירופי, ברזיל וגם ניו זילנד היו בקשר כאשר אוניות פורטוגזיות שנשאו סחורות מברזיל סחרו עם אוניות בריטיות שהובילו סחורות מניו זילנד.
כבר בשנת 1874, מפקד ניו זילנד הראה כי ברזילאים התגוררו בניו זילנד.
במהלך מלחמת העולם השנייה, חיילים מברזיל ומניו זילנד נלחמו יחד במהלך הקמפיין האיטלקי (1945-1943).
שתי המדינות הן חברות מייסדות של האו"ם.
היחסים הדיפלומטיים הרשמיים בין ברזיל לניו זילנד כוננו בשנת 1964. בשנת 1997 פתחה ברזיל שגרירות בוולינגטון וניו זילנד פתחה שגרירות בברזיליה בשנת 2001. בשנת 2010, הסכם על אשרת עבודה וחופשה נחתם בין שני העמים.
בשנת 2013, הברזילאים היוו את הקהילה הגדולה ביותר מאמריקה הלטינית בניו זילנד.
ביקורים רמי דרג מניו זילנד לברזיל
בשנת 2014 הסתכם המסחר הכולל בין שתי המדינות בכ-282 מיליון דולר.
יצוא ברזיל לניו זילנד כולל: טבק, סוכר קנים וסוכרוז טהור, פירות וירקות.
הייצוא של ניו זילנד לברזיל כולל: כימיקלים (כמו מתאן), מכונות ומוצרי חלב.
יחסי ברזיל–קוריאה הדרומית הם היחסים הדו-צדדיים בין ברזיל לבין קוריאה הדרומית.
לדברי סקר ה-BBC World Service, 68% מאזרחי דרום קוריאה רואים את השפעת ברזיל באופן חיובי, ו-19% רואים זאת באופן שלילי, התפיסה החיובית ביותר של ברזיל מכל מדינות אסיה.
היחסים הפוליטיים של ברזיל עם קוריאה הדרומית החלו ביוני 1949, אז הכירה ברזיל רשמית בקוריאה הדרומית.
ברזיל הייתה המדינה השמינית בעולם והאמריקאית הלטינית השנייה (הראשונה הייתה צ'ילה) שהעניקה הכרה זו.
היחסים הדיפלומטיים בין המדינות כוננו בשנת 1959. אף על פי שברזיל הקימה את שגרירותה בסיאול בשנת 1965, היחסים, באופן כללי, נותרו ברמות נמוכות מאוד.
בשנת 1989 נחתם בברזיליה תזכיר שמטרתו להקים ועדה משותפת שתדון ולטפח שיתופי פעולה גדולים יותר בין שתי המדינות בשנות ה-90.
שר החוץ הברזילאי, פרנסיסקו רסק, ביקר בסיאול באוגוסט 1991, הביקור הברזילאי הראשון ברמת השרים, וחתם על הסכם מסגרת לשיתוף פעולה מדעי וטכנולוגי.
באותה שנה, ברזיל תמכה ומילאה תפקיד מוביל בתהליך הצטרפותה של דרום קוריאה (וגם זו של צפון קוריאה) לאו"ם.
ברזיל מחזיקה בקוריאה הדרומית שגרירות בסיאול, ואילו קוריאה הדרומית מחזיקה בברזיל שגרירות בברזיליה.
יחסי ברזיל-הודו הם היחסים הדו-צדדיים והבינלאומיים בין הרפובליקה הפדרטיבית של ברזיל לבין הרפובליקה של הודו.
על פי סקר השירות העולמי של ה-BBC בשנת 2013, רק 26% מהברזילאים רואים את השפעתה של הודו באופן חיובי.
גם דעתם של ההודים על ברזיל חלוקה בחדות, כאשר 20% רואים את ברזיל באופן חיובי ו-18% רואים את ברזיל באופן שלילי.
קשריה של הודו עם ברזיל החלו לפני חמש מאות שנים.